Jewellery Market
వారాంతంలో వెనకడుగు
ముంబై, జనవరి 8: విదేశీ మార్కెట్లలో పసిడిధరలు వారాంతంలో వెనకడుగు వేసాయి. అమెరికాలో వేతనాలు జోరందుకున్న గణాం కాలతో పసిడి మార్కెట్‌లో అమ్మకాలు పెరిగాయి. దీనితో న్యూయార్క్‌ కామెక్స్‌లో ఔన్స్‌ బంగారం అంటే 31.1 గ్రాముల ధరలు ఫిబ్రవరి డెలివరీకి సంబంధించినవి 0.7శాతం అంటే ఎనిమిది డాలర్లు తగ్గి 1173 డాలర్లవద్ద స్థిరపడింది. నెలరోజుల గరిష్టం నుంచి కొంతమేర తగ్గింది. డిసెంబరునెలలో ఉపాధి కల్పన కొంత మందిగించినా గడచిన ఎనిమిదేళ్లలోనే అత్యధిక స్థాయి వేతనాలు వృద్ధి నమోదయింది.
ఫెడ్‌ రిజర్వు వడ్డీరేట్ల పెంపు పాలసీకి దోహదం చేస్తుందన్న అంచనాలు పెరిగాయి. దీనితో బంగారం అమ్మకాలు తలెత్తాయని నిపుణుల అంచనా. డిసెంబరునెలలో 1.56లక్షల వ్యవసాయేతర ఉద్యోగాలు లభిం చడంతో నిరుద్యోగం 4.7శాతానికి చేరింది. నవంబరులో 4.6 శాతంగా నమోదయింది. 1.83లక్షల కొత్త ఉద్యోగాలు కల్పించి నట్లు ఆర్థికవేత్తల అంచనరా. వెండి కూడా ఔన్స్‌ ఒక్కింటికి 0.7శాతం క్షీణించి 16.51డాలర్లుగా ముగిసింది. ఇక అమెరికా కొత్త అధ్యక్షునిగా డొనాల్డ్‌ ట్రంప్‌ అధ్యక్షునిగా ఎన్నికైన తర్వాత రెండునెలల్లోనే డాలర్‌బలం పుంజుకుంది. ట్రెజరీ రాబడులుకూడా 2.7శాతానికి పెరిగాయి. పన్నుల్లో కోతలు, ఇన్‌ఫ్రా, వినియోగం వంటి రంగాలపై వ్యయాలు ట్రంప్‌ప్రణాళికలు ఆర్థికవ్యవస్థ వృద్ధికి సహకరించగలవన్న అంచనాలున్నాయి. దీనితో ధరలు పెకరిగే అవకాశం ఉందన్న అంచనాలతో ఫెడ్‌రిజర్వు ఏడాది తర్వాత డిసెంబరులో మళ్లీ వడ్డీరేటు పెంచుతుందని అంచనా. మధ్యలో పసిడిధరలు 11నెలల కనిష్టమైన 1124 డాలర్లను తాకింది. ఆకర్ష ణీయ స్థాయికి చేరిన పిడిలో ఆపై కొనుగోళ్లు జోరందుకోవడంతో కోలుకుంటూ వచ్చాయి. గత వారం 1180 డాలర్లను అధిగమిం చడం ద్వారా నెలరోజుల గరిష్టానికి చేరిన విషయం విదితమే. కాగా 6తో ముగిసిన గతవారంలో పసిడి రెండుశాతం పుంజుకుం ది. రెండునెలల్లోనే అత్యధిక లాభాలు నమోదుచేసింది. గతంలో 2016 డిసెంబరు ఐదున పసిడి ఔన్స్‌ ఒక్కింటికి 1185డాలర్లుగా నడిచింది. ఇక దేశీయ మార్కెట్లలోకూడా ఎంసిఎక్స్‌లో బంగారం ఫిబ్రవరి ఫ్యూచర్స్‌ పదిగ్రాములు 61రూపాయలు తగ్గి 27,887 కు చేరగా వెండి మార్చి ఫ్యూచర్స్‌ కెజి 106 రూపాయలు క్షీణించి 40,342వద్ద నిలిచింది. ఇకస్పాట్‌ మార్కెట్లో శుక్రవారం 10 గ్రాముల పసిడిధర ఢిల్లీలో నామమాత్రంగా తగ్గి 28,710వద్ద నిలిచింది. వెండికిలో 500పతనమై కిలో 40,100వద్ద ముగి సాయి. విదేశీమార్కెట్లలో ధరలు పుంజుకోవడంతోగడచిన మూడు రోజుల్లో పసిడి 10గ్రాములు 430రూపాయల వరకూ పెరిగింది.